Kitsaskohana tuleb esile tuua ka lepingute keerukat sõnastust ja seal kasutatud viitetehnikat, mis teevad tingimuste jälgimise ning tõlgendamise parajalt komplitseerituks. Eeltoodu kehtib enamgi lepingute tõlkeversioonide puhul. Et  tegu on rahvusvaheliste lepingutega, mis arvestavad erinevate õigussüsteemide lahendusi (sh inglise õigust), võivad FIDIC regulatsioonid kohaliku praktika kontekstis kohati üsna raskesti mõistetavaks osutuda.